kalixlouiis/myanmar-wikipedia-corpus huggingface dataset:
နံရံအလှဆင်ရန်သုံးသော စဉ်ဆက်သုံး ဆုံးစမဲ့ ကြည့်မှန် ဆုံးစမဲ့ ကြည့်မှန် () သည် နှစ်ခု (သို့) နှစ်ခုထက်ပိုသော ကြည့်မှန်များကို အပြိုင်ဖြစ်စေ အပြိုင်နီးပါးဖြစ်စေ နေရာထားလျှက် ပေါ်လာသော ပုံရိပ်သည် အဆုံးဆမဲ့တစ်နေရာအထိ ပို၍ ပို၍ သေးငယ်သွားသည့်ဟန်ဖြစ်စေရန် ဖန်တီးထားခြင်းဖြစ်သည်။
များသောအားဖြင့် ဆုံးစမဲ့ ကြည့်မှန်၏ အရှေ့မှန်သည် တစ်ပိုင်းငွေရောင်ဖြစ် (တစ်ဖက်ကိုသာမြင်သော မှန်) နေတတ်သော်လည်း ဤအကျိုးသက်ရောက်မှုကို ဖြစ်စေရန်အတွက်တော့ မလိုအပ်ပေ။
အနုပညာလက်ရာပစ္စည်းများတွင် ဤအသွင်မျိုးကို ဒရော့စတာ အထူးပြုချက် (Droste effect) ဟူ၍ ခေါ်တွင်လာခဲ့ကြသည်။
ဆုံးစမဲ့ ကြည့်မှန်များကို ရံဖန်ရံခါတွင် အနုပညာလက်ရာများ (သို့) အခန်းတွင်း အမြင်ပိုင်းဆိုင်ရာ အထူးပြုမှုတစ်ခုကို ထင်ရှားစေရန်အတွက် အသုံးပြုလေ့ရှိသည်။
ဖော်ပြချက် thumb|ဆုံးစမဲ့ ကြည့်မှန် မြင်ကွင်းကို မှန်များကြားမှ မြင်ရပုံ။
ယခင်က စံအဖြစ်သုံးကြသော ဆုံးစမဲ့ ကြည့်မှန်ပါသောပစ္စည်းတစ်ခုတွင် မီးသီး၊ အယ်လ်အီးဒီ မီးလုံး (သို့) အခြားမီးထိုးနိုင်သောအရာများကို လုံးဝအလင်းပြန်သော() မှန်၏ အဖျားအနားတစ်လျှောက်တွင် ထားရှိကာ ဒုတိယတစ်ခုဖြစ်သော တစ်ပိုင်းအလင်းပြန် (partially reflective) 'တစ်ဖက်မြင် မှန်' (one-way mirror) ကို ပထမမှန်၏ အရှေ့ ခပ်နီးနီးတွင် အပြိုင်သဘောမျိုးဖြင့် ထားရှိသည်။
အပြင်မှကြည့်သူတစ်ဦးက တစ်ပိုငါးအလင်းပြန်မှန်မျင်နှာပြင်ကို ကြည့်ရှုသောအခါအလင်းသည် ဆုံးစမဲ့စွာ မှောင်ဝင်သွားသည့်အထင်မျိုးပေးသဖြင့် မီးချောင်းများဖြင့် တစ်လျှောက်တပ်ဆင်ဖားသော ဥမင်လိုဏ်ခေါင်းနက်နက်တစ်ခု၏ အသွင်မျိုးထုတ်လုပ်ပေးသည်။
မှန်များကို အပြိုင်အနေအထား တိတိကျကျမရှိလျှင်နှင့် ယင်းအစား ထောင့်အနည်းငယ်မျှ စောင်းနေလျှင် ယခင်ဆိုထားသော ဥမင်လိုဏ်ခေါင်းအမြင်ပုံစံသည် တစ်ဖက်သို့ အဆင့်ဆင့် အနန္တအထိ စွေသွားမည်ဖြစ်သည်။
နောက်တစ်မျိုးဆိုရလျှင် မှန်များစွာ (နေရာတကျ)တပ်ထားသော အခန်းမျိုး၊ အချို့သော ဓာတ်လှေကားများနှင့် အဝတ်စားလဲခန်းအချို့တို့မှာကဲ့သို့ 'လုံးဝအလင်းပြန်သည့် အပြိုင်ကြည့်မှန် နှစ်ချပ်' ကြား၌ ကြည့်ရှုသူက ရပ်၍ ကြည့်လျှင် အပေါ်၌ ဖော်ပြထားသော မြင်ကွင်းပြုလုပ်ချက်မျိုးကို မြင်နိုင်သည်။
အချို့သော အဆောက်အဦးများရှိ အဝကျဉ်းဖြတ်သန်းရသည့် အခန်း၏ ဖန်နံရံမှာကဲ့သို့ အပြိုင်ရှိနေသော အလင်းပြန်နိုင်သည့် မျက်နှာပြင်နှစ်ခုကြားကို ရပ်၍ကြည့်ပါကလည်း ဤသို့သော အမြင်ပိုင်းဆိုင်ရာ အားပျော့ပျော့အသွင်မျိုးကို ရှုမြင်နိုင်သည်။
တစ်ပိုင်းအလင်းပြန် မှန်များသည် ဤအာရုံခံစားမှုကို ပေးစွမ်းနိုင်ကာ ပတ်ဝန်းကျင်သို့ မှန်မှတစ်ဆင့် မြင်ရသည့်မြင်ကွင်း၏ မြင်ကွင်းအနှောက်အယှက် (visual noise) က အားပျော့စေသည်။
ကိုးကား ကဏ္ဍ:အမြင်ပိုင်းဆိုင်ရာ လှည့်စားမှုများ။
မြေဆွဲအား တောင်ကုန်း , Moncton , ကနေဒါနိုင်ငံ မြေဆွဲအား တောင်ကုန်း () ကို သံလိုက်ဓာတ် တောင်ကုန်း (magnetic hill) (သို့) လျှို့ဝှက်ဆန်းကြယ် တောင်ကုန်း (mystery hill) (သို့) မြေဆွဲအား လမ်း (gravity road) (သို့) မြေဆွဲအားဆန့်ကျင် တောင်ကုန်း (anti-gravity hill) ဟူ၍ နာမည်အမျိုးမျိုးဖြင့်ခေါ်ဝေါ်ကြသည်။
ထိုနေရာသည် အမြင်ပိုင်းဆိုင်ရာ လှည့်စားမှုတစ်ခုဖြစ်စေရန် ဖြစ်တည်နေသော ပတ်ဝန်းကျင်နယ်မြေ၏ အပြင်အဆင်ပုံစံတစ်ခုကြောင့်ဖြစ်ကာ ထိုဖြစ်ပေါ်နေသော အနေအထားက အနည်းငယ် အောက်ဘက်သို့ ခပ်ပြေပြေ'ဆင်း'သည်ကို ​အပေါ်သို့'တက်'သည့် အသွင်မျိုးကို ထုတ်လုပ်ပေးထားသည်။
ဂီယာမထိုးဘဲ လွှတ်ထားသော ကားသည် တောင်ကုန်းလျောစောက်အပေါ်သို့ လိမ့်တက်နေဟန်ဖြစ်စေသည်။
University of California Riverside article on phenomenon ကမ္ဘာအနှံ့တွင် ဤသို့သော မြေဆွဲအား တောင်ကုန်းများ ရာချီ၍ ရှိကြသည်။
ဤသို့သောနေရာမျိုးကို မကြာခဏဆိုသလို သံလိုက်ဓာတ်ရှိသော၊ ထူးခြားဆန်းကျယ် သဘာဝအလွန်စွမ်းအားရှိသော နေရာများဟု ပြောဆိုချက်များ ရှိသော်လည်း မြေဆွဲအားတောင်ကုန်း၏ လျောစောက်သဏ္ဌာန်သည် အမြင်အာရုံ လှည့်စားမှုဖြစ်သည်။
Free full text ဤအမြင်လှည့်စားမှုကို အကျိုးသက်ရောက်စေသော အရေးကြီးဆုံးအချက်မှာ ပိတ်ပင်နှောက်ယှက်ခံရသော (ကွယ်သွားသော) မျက်စိတဆုံး နယ်မြေ (မိုးကုပ်စက်ဝိုင်း) ဖြစ်သည်။
ထို မျက်စိတဆုံးရှိ ကျယ်ပြန့်သော မြင်ကွင်း (မိုးကုပ်စက်ဝိုင်း) မရှိလျှင် မျက်နှာပြင်တစ်ခု၏ လျောစောက်ကို ဆုံးဖြတ်ရန်ခက်ခဲ၏။
အကြောင်းမှာ မျက်စိရှေ့ မြင်ရသောအပိုင်းကို နောက်ခံ အားကိုးပြုစရာ မြင်ကွင်းမဲ့သွားသောကြောင့်ဖြစ်သည်။
(တနည်း စိတ်ချယုံကြည် နှိုင်းယှဉ်နိုင်သော ယှဉ်ဖက် ပျောက်ဆုံးခြင်းဖြစ်၏။
) မြေပြင်မှ အနည်းနှင့်အများဆိုသလို ထောင့်မတ်ကျသည်ဟု ပုံမှန်အားဖြင့် ယူဆရသော အရာများ၊ ဥပမာ သစ်ပင်များသည် စောင်းလျက်ရှိကြသောအခါ ကိုးကားပြုမည့် မြင်ကွင်းအား လွဲမှားသွားစေသည်။
ဤလှည့်စားမှုသည် Ames room များနှင့်တူ၍ ထို၌ အရာဝတ္ထုသည် ဆွဲအားကို ဆန့်ကျင်၍ အပေါ်သို့ လိမ့်သွားသည့် သဏ္ဌာန်ဖြစ်စေသည်။
ပြောင်းပြန် ဖြစ်စဉ်တစ်ခုလည်းရှိသည်သ ၎င်းမှာ စက်ဘီးစီးပြိုင်ပွဲများတွင် မြေပြင်ညီသဏ္ဌာန်ရှိသော အတက်လမ်းမျိုးဖြစ်၍ false flat (အတုယောင် မြေပြင်ညီ) ဟု ခေါ်ဝေါ်ကြသည်။
thumb|An example of the Hermann grid illusion. Dark blobs appear at the intersections လေးထောင့်ကွက် လှည့်စားမှု () သည် ဂရစ်ဒ်ဟုခေါ်သော လေးထောင့်ကွက်များမှ လူ၏အမြင်အာရုံကို လှည့်စားခြင်းဖြစ်သည်။
အသုံးများဆုံး ပုံစံနှစ်ခုမှာ ဟားမန်း လေးထောင့်ကွက် လှည့်စားမှု (Hermann grid illusion) နှင့် တလက်လက်တောက် လေးထောင့်ကွက် လှည့်စားမှု (scintillating grid illusion) တို့ဖြစ်ကြသည်။
ဟားမန်း လေးထောင့်ကွက် လှည့်စားမှု ဟားမန်း လေးထောင့်ကွက် လှည့်စားမှုသည် Ludimar Hermann က ၁၈၇၀ တွင်ထုတ်ဖော်တင်ပြခဲ့သော အမြင်ဆိုင်ရာ လှည့်စားမှုတစ်ခုဖြစ်သည်။
လှည့်စားမှုမှာ အနက်ရောင်နောက်ခံတွင် အဖြူရောင် (အလင်းသွင်းထားသည့် အရောင်) လေးထောင့်ကွက် စုံမှတ်များကို ကြည့်လျှင် ပေါ်လိုက်ပျောက်လိုက် မီးခိုးရောင်အကွက်ကလေးများကို တွေ့မည်ရသည့် ပုံစံရှိသည်။
စုံမှတ်တစ်ခုကို တိုက်ရိုက်ကြည့်ရှုပါက ထိုမီးခိုးရောင်အကွက်လေးများ ပျောက်သွားသည်။
တလက်လက်တောက် လေးထောင့်ကွက် လှည့်စားမှု thumb|An example of the scintillating grid illusion. Dark dots seem to appear and disappear at intersections. တလက်လက်တောက် လေးထောင့်ကွက် လှည့်စားမှုသည် E. and B. Lingelbach နှင့် M. Schrauf တို့က ၁၉၉၄ တွင် ရှာဖွေတွေ့ရှိသော အမြင်ဆိုင်ရာ လှည့်စားမှုတစ်ခုဖြစ်သည်။
ဟားမန်း လေးထောင့်ကွက် လှည့်စားမှု၏ မူကွဲတစ်မျိုးဖြစ်သည်။
သို့သော် မတူညီသည့် ဂုဏ်သတ္တိများရှိ၏။
အနက်နောက်ခံတွင် ထောင့်မှန်ကျဖြတ်လျက် ရှိသော မီးခိုးရောင်မျဉ်းများ၏ ဆုံမှတ်ပေါ်၌ အဖြူရောင် အချပ်ပြားဝိုင်းများ ထပ်နေစေခြင်းဖြင့် ဤစနစ်ကို တည်ဆောက်ထားသည်။
ကြုံရာကျပန်း မျဉ်းဖြတ်ဆုံမှတ်များ၌ အနက်ရောင် အစက်များ ပေါ်လိုက် ရုတ်တရက်ပျောက်သွားလိုက် ဖြစ်နေတတ်သည့် လှည့်စားမှုသဘောကြောင့် 'တလက်လက်တောက်' ဟူ၍ ကင်ပွန်းတပ်ထားခြင်းဖြစ်သည်။
လူတစ်ဦးသည် ၎င်း၏မျက်လုံးအစုံကို ဆုံမှတ်တစ်နေရာတည်းသို့ တိုက်ရိုက် ကြည့်ရှုသောအခါ အနက်စက်များ ပေါ်မလာတော့ပေ။
အကယ်၍ ဤပုံမှ အလွန်အမင်းနီးကပ်စွာသော်လည်းကောင်း အလွန်တရာဝေးသည့်နေရာမှ ကြည့်လျှင်သော်လည်း အနက်စက်များ ပျောက်သွားသည်။
ကွာခြားချက် အထက်ပါ နှစ်ခု၏ ကွာခြားချက်မှာ 'တလက်လက်တောက် လှည့်စားမှု' ၌ ဆုံမှတ်များတွင် ယခင်ကတည်းက အစက်များရှိနေပြီးဖြစ်၍ 'ဟားမန်း လှည့်စားမှု' တွင် ဆုံမှတ်များ၌ အစက်များ အစကတည်းက မရှိပေ။
တူညီမှုရှိသောကြောင့် ဤနှစ်ခု၏ အမည်ကို အပြန်အလှန်သုံးစွဲကြသည်။
'တလက်လက်တောက် လှည့်စားမှု' နှင့် 'ဟားမန်း လှည့်စားမှု' နှစ်ခုလုံး၌ ထီးတည်းတည်ရှိသော ဆုံမှတ်တစ်ခုဖြင့် အာရုံလှည့်စားမှုဖြစ်ပေါ်မလာပေ။
လေ့လာမှုများက အကြံပြုသည်မှာ တလက်လက်တောက် လှည့်စားမှုရစေရန် အနည်းဆုံး ပမာဏဖြင့် ဆုံမှတ်များကို နေရာထားရမည်ဖြစ်ကာ အပေါ်မှ အဖြူချပ်များတင်ထားပေးရမည်။
သဘောတရားများ နှစ်ခုစလုံး၏ အမြင်ပိုင်းဆိုင်ရာ လှည့်စားမှုအကျိုးသက်ရောက်မှုကို အာရုံကြော လုပ်ငန်းစဉ် lateral inhibition က များသောအားဖြင့် ဖြေရှင်းနိုင်သည်။
အမြင်စနစ်တစ်ခုတွင် နေရာ (point) တစ်ခု၌ စူးစိုက်မှုသည် အာရုံခံတစ်ခုဖြစ်သော receptorတစ်ခု၏ ရလဒ်မဟုတ်ပေ။
သို့ရာတွင် receptor များစွာ (အုပ်စု) က receptive field ဟုခေါ်သော အာရုံခံရာအပိုင်းမှ လှုံ့ဆော်မှုများကို တုံ့ပြန်သဖြင့် ဤရလဒ်မျိုးဖြစ်ပေါ်လာသည်။
ဤစာမျက်နှာတွင် နိုင်ငံအလိုက် အုပ်ချုပ်ရေးနယ်မြေဒေသခွဲခြားပုံများကို ဖော်ပြထားသည်။
အောက်တွင်ဖော်ပြထားသောဇယားများကို ကြည့်ပါ။
နိုင်ငံအလိုက် အုပ်ချုပ်ရေးနယ်မြေဒေသခွဲခြားပုံများ မြန်မာနိုင်ငံတွင်ခွဲခြားပုံ နှိုင်းယှဉ်ကြည့်နိုင်ရန် မြန်မာနိုင်ငံ၏ အုပ်ချုပ်ရေးနယ်မြေဒေသခွဲခြားပုံကို သီးသန့်ခွဲထုတ်ကာ ဤနေရာတွင် ရှေ့ဆုံးဖော်ပြထားသည်။
disE ဒိစတြိတ် (districts) (မြို့အဆင့်ထက်နိမ့်သောကြောင့် ခရိုင်ဟုခေါ်ရန်မသင့်။
ဒိစတြိတ်ဟု တိုက်ရိုက်စာလုံးမွေးစား။
) sd ဒိစတြိတ်ခွဲ (subdistricts) disဒိစတြိတ် (districts) pa သီးသန့်ဘုရားကျောင်းရှိသော အုပ်ချုပ်ရေးဒိစတြိတ် (parishes) count ကောင်တီ (counties) reg ဒေသ (regions) dep ပိုင်နက်နယ်မြေ (departments) s တိုင်းဒေသကြီး (states) ci မြို့ကြီး (cities) a ကိုယ်ပိုင်အုပ်ချုပ်ခွင့်ရဒေသများ (autonomous areas) pro ပရိုဗင်းစ် ([[:en:province|]s) (နိုင်ငံကိုလိုက်၍ ပြည်နယ် (သို့) ခရိုင် အဆင့် အုပ်ချုပ်ရေး) com အုပ်ချုပ်ရေးဒေသငယ် (communes)(အငယ်ဆုံး အုပ်ချုပ်ရေးဒေသ အဆင့်) v ရွာများ (villages) div အုပ်ချုပ်ရေးဒေသခွဲများ (divisions) i ???'' (အတည်ပြုရန် အချက်အလက်များလိုအပ်နေသေးသည်။
) ကိုးကား ကဏ္ဍ:နိုင်ငံအလိုက် ပထဝီဝင်။
ဂျိုးဆက်ဂိုးစတိန်း (၁၉၉၄ ခုနှစ်၊ မေလ ၂၀ ဖွား) သည် ပထမဆုံးသော အမေရိကန်လူမျိုး ဝိပဿနာတရားပြဆရာ ဖြစ်သည်။
ဂျက်ကွန်ဖီး၊ ရှာရွန်ဆက်ဘတ် (Sharon Salzberg) တို့နှင့် Insight Meditation Society (IMS) ကို ပူးပေါင်းတည်ထောင်ခဲ့သူလည်း ဖြစ်သည်။
ဗုဒ္ဓဘာသာနှင့် သက်ဆိုင်သည့် များစွာသောစာအုပ်များကို ရေးသားခဲ့သည့် ထင်ရှားသည့် စာရေးဆရာတစ်ဦးဖြစ်ပြီး IMS ၏ နည်းပြဆရာလည်း ဖြစ်သည်။
ထို့အပြင် ကမ္ဘာတစ်ဝန်းသို့ ဝိပဿနာတရား ပျံ့နှံ့အောင်လုပ်ဆောင်ခဲ့သည့် ခေါင်းဆောင်တစ်ဦးလည်း ဖြစ်သည်။
သူ၏ ထုတ်ဝေခဲ့သည့် စာအုပ်များတွင် အနောက်နိုင်ငံသားတို့အား ထေရဝါဒ၏ အခြေခံအယူအဆများ၊ လေ့ကျင့်မှုများနှင့် တန်ဖိုးများအကြောင်းကို မိတ်ဆက်ထားသည်။
သူ၏ ၂၀၀၂ ခုနှစ်တွင် ထွက်ရှိခဲ့သည့် One Dharma သည် ဇင်ဗုဒ္ဓဘာသာ၊ တိဘက်ဗုဒ္ဓဘာသာနှင့် ထေရဝါဒဗုဒ္ဓဘာသာတို့ကို ပေါင်းစပ်ကာ ဖွဲ့စည်းတည်ဆောက်ထားမှုကို ဖော်ပြခဲ့သည်။
အတ္ထုပ္ပတ္တိ(နှစ်အလိုက်) ၁၉၄၄ ခုနှစ်၊ မေလ ၂၀ ရက် - နယူးယောက်မြို့၏ ကတ်စကေးတောင်တန်း (Catskill) တွင် မွေးဖွားကြီးပြင်းခဲ့သည်။
၁၉၆၅ ခုနှစ် - ကိုလမ်ဘီယတက္ကသိုလ်မှ စိတ်ပညာဘာသာရပ်ဖြင့် ဘွဲ့ရခဲ့သည်။
၁၉၆၅ ခုနှစ် - ထိုင်းနိုင်ငံရှိ Peace Corps သို့ ဝင်ရောက်ခဲ့သည်။
ထိုအခါမှစ၍ ဗုဒ္ဓဘာသာကို စိတ်ဝင်တစား ရှိခဲ့သည်။
Peace Corps မှ ထွက်ခွါပြီးနောက် သူသည် အိန္ဒိယနိုင်ငံတွင် ခုနစ်နှစ် တရားအားထုတ်မှုကို သင်ယူလေ့ကျင့်ခဲ့သည်။
၁၉၇၄ ခုနှစ် - ကိုလိုရာဒို (Colorado)၊ ဘွတ်ဒါ (Boulder) ရှိ Chogyam Trungpa ၏ နရိုပအင်စတီကျု (Naropa Institute) တွင် သင်ကြားမှုများ စတင်လုပ်ဆောင်ခဲ့သည်။
၁၉၇၄ ခုနှစ်တွင် ကမ္ဘာတစ်ဝန်းတွင် ဝိပဿနာတရားများ ပြသခဲ့သည်။
၁၉၇၅ ခုနှစ် - မက်ဆာချူးဆက်ပြည်နယ်၊ ဘာရီ (Barre) တွင် ဂျက်ကွန်ဖီး (Jack Kornfield) နှင့် Sharon Salzberg တို့နှင့်အတူ IMC ကို တည်ထောင်ခဲ့သည်။
၁၉၉၁ ခုနှစ် - ဗုဒ္ဓဘာသာလေ့လာသူများအတွက် ဘာရီစင်တာ (Barre Center) ကို တည်ထောင်ရာတွင် ကူညီခဲ့သည်။
၁၉၉၈ ခုနှစ် - ကာလရှည် လူမှုစောင့်ရှောင့်မှုများဆောင်ရွက်ရန် IMS တောရစောင့်ရှောင့်ရေး (IMS Forest Refuge) ကို ပူးပွဲတည်ထောင်ခဲ့သည်။
တရားလေ့ကျင့်မှု ဂိုးစတိန်းသည် မူလက "မမွေးဖွားမှု" (unborn)၊ သုညတ(zero) နှင့် အနတ္တ(no self) စသည်တို့တွင် အလေ့အလာ ရှိခဲ့သည်။
https://web.archive.org/web/20070520094037/http://www.dhammaweb.net/interview/view.php?id=5https://itunes.apple.com/us/podcast/10-happier-with-dan-harris/id1087147821?mt=2 သူသည် နှစ်များစွာ သုံးလတရားစခန်းလေ့ကျင့်ခဲ့သည်။
https://itunes.apple.com/us/podcast/10-happier-with-dan-harris/id1087147821?mt=2 သူသည် "ငြိမ်းချမ်းမှုနှင့် ပျော်ရွှင်မှုတို့ဆိုသည်မှာ ကျွန်ုပ်တို့၏ စိတ်၏ အရည်အသွေးနှင့်သာ သက်ဆိုင်ပြီး ကျွန်ုပ်တို့၏ ပိုင်ဆိုင်မှုနှင့် မသက်ဆိုင်ပေ" ဟု ဆိုသည်။
https://www.youtube.com/watch?v=fGi_Y7P8t-c သူ၏ စာအုပ်ဖြစ်သည့် သတိရှိခြင်း (Mindfulness) သည် မဟာသတိပဋ္ဌာနသုတ္တန်ကို အခြေခံကာ ရေးသားထားသည်။
https://www.youtube.com/watch?v=p9GgDJw192I ဆရာများ ၁၉၆၇ ခုနှစ်ကတည်းက ဂိုးစတိန်းသည် အိန္ဒိယ၊ မြန်မာနှင့် တိဘက်တို့မှ ထင်ရှားသည့် ဆရာများထံမှ တရားအားထုတ်သည့် မတူညီသည့် ပုံစံအမျိုးမျိုးကို လေ့ကျင့်ခဲ့သည်။
သူ၏ ဆရာများမှာ Anagarika Sri Munindra, ဆရာကြီး ဦးဂိုအင်ကာ၊ Mrs. Nani Bala Barua (Dipa Ma) နှင့် ဆရာတော် ဦးပဏ္ဍိတ၊ Tulku Urgyen Rinpoche နှင့် Nyoshul Khenpo Rinpoche တို့ ဖြစ်သည်။
ရေးသားထုတ်ဝေမှုများ (တစိတ်တဒေသမျှသာ၊ နှစ်အလိုက်စဉ်ထားသည်) The Experience of Insight: A Simple and Direct Guide to Buddhist Meditation (1976) Insight Meditation: A Step-By-Step Course on How to Meditate (2002), with Sharon Salzberg One Dharma: The Emerging Western Buddhism (2002) A Heart Full of Peace (2007) ကိုးကား။
ကျားကွက် အရိပ်လှည့်စားခြင်း။
ကျားကွက် A သည် B ထက်ပို၍ မီးခိုးရောင်ရင့်သည်ဟု ထင်ရသော်လည်း ၎င်းတို့နှစ်ခုစလုံးသည် မျက်နှာပြင်မှ ပြန်ထွက်သော အလင်းအားသည်အတူတူပင်ဖြစ်သည်။
ယင်း A နှင့် B ကို ဆက်သွယ်သော မီးခိုးလိုင်းဆွဲသားလိုက်ပါက အမြင်လှည့်စားမှု ပျောက်၍ သွားကာ နှစ်ကွက်စလုံးသည် အရောင်တူဖြစ်နေမည်။
upright=1.5|ဂရက်ဂရီ၏ လှည့်စားမှုဆိုင်ရာ အမျိုးအစားခွဲခြားခြင်း thumb|ဤ လှုပ်ရှားမှုပုံတွင် Mach bands အချင်းချင်း ထိတွေ့လိုက်သည်နှင့် အနည်းငယ် မတူညီသော မီးခိုးရောင် အရိပ်များ၏ အစွန်းများကြားရှိ ကွဲပြားမှုကို ပိုမိုသိသာစေသည်။
အမြင်ပိုင်းဆိုင်ရာ လှည့်စားမှု ()In the scientific literature the term "visual illusion" is preferred because the older term gives rise to the assumption that the optics of the eye were the general cause for illusions (which is only the case for so-called physical illusions). "Optical" in the term derives from the Greek optein = "seeing", so the term refers to an "illusion of seeing", not to optics as a branch of modern physics. A regular scientific source for illusions are the journals Perception and i-Perception) သည် အမြင်စနစ်က ဖြစ်ပေါ်စေသော လှည့်စားမှုတစ်ခုဖြစ်၍ မြင်လိုက်ရသည့်အရာသည် အရှိတရားမှ အငြင်းပွားဖွယ် ကွဲပြားနေဟန်တူနေသော အသွင်ကိုဆောင်သည်။
လှည့်စားမှုများမှာ အမျိုးမျိုးအစားစားဖြစ်နေတတ်သည်။
ဖြစ်ပေါ်စေသော အခြေခံအကြောင်းတရားများသည် များသောအားဖြင့် ရှင်းရှင်းလင်းလင်းမရှိတတ်သောကြောင့် အမျိုးအစား အတိအကျခွဲရန်မှာ ခက်ခဲသည်။
သို့ရာတွင် ရစ်ချက် ဂရက်ဂရီတင်ပြသော အမျိုးအစားခွဲခြားခြင်းမှာ အသုံးဝင်သည်။
၎င်းစနစ်တွင် အဓိက အမျိုးအစား သုံးခုပါဝင်ရာ ၎င်းတို့မှာ ရုပ်ပိုင်းဆိုင်ရာ အမြင်လှည့်စားမှု (physical)၊ ဇီဝကမ္မပိုင်းဆိုင်ရာ အမြင်လှည့်စားမှု (physiological) နှင့် စိတ်အာရုံ (အမြင်) မှနားလည်လိုက်သော အမြင်လှည့်စားမှု (cognitive) တို့ဖြစ်ကာ တစ်ခုစီတွင် အမျိုးအစား လေးမျိုးစီထပ်မံရှိသည်။
မရေမရာမပြတ်သားမှုများ (Ambiguities) ၊ နဂိုအတိုင်းမဟုတ်မှုများ (distortions) ၊ မဖြစ်နိုင်မှုများ (paradoxes) ၊ ပွတ်တိုက်မှုများ (fictions) (လှုံဆော်မှုမရှိသောအခါတောင်မှ အာရုံတွင် မြင်နေမှု) တို့ဖြစ်ကြသည်။
ရုပ်ပိုင်းဆိုင်ရာ နဂိုအတိုင်းမဟုတ်ခြင်းအတွက် အစဉ်ဆက်ပြသသော နမူနာတစ်ခုမှာ အချောင်းတစ်ချောင်း၏ တစ်ဝက်ကို ရေတွင်နစ်လိုက်သောအခါ ကွေးသွားသည့်ပုံစံဖြစ်သည်။
ဇီဝကမ္မပိုင်း မဖြစ်နိုင်ခြင်းသည် 'ရွေ့ရှားမှု နောက်ဆက်တွဲအကျိုး' (motion aftereffect) ဖြစ်၍ ပုံ(ရုပ်သံ)ကို စူးစိုက်အချိန်ကြာကြည့်ပြီးနောက် အပြင်သို့ပြန်ကြည့်သော အခါ ပုံ၌ပါသော အရာ၏ လှုပ်ရှားမှု အမြင်တစ်မျိုးကို ဖြစ်စေသည်။
ဇီဝကမ္မပွတ်တိုက်မှု ဥပမာမှာ 'ပုံရိပ် နောက်ဆက်တွဲအကျိုး' (afterimage) ဖြစ်သည်။
စံပြအနေဖြင့် စိတ်အာရုံ(အမြင်)မှ နားလည်လိုက်သော ဥပမာသုံးခုမှာ Ponzo လှည့်စားမှု၊ Poggendorff လှည့်စားမှု နှင့် Müller-Lyer လှည့်စားမှုတို့ဖြစ်ကြသည်။
ရုပ်ပိုင်းဆိုင်ရာ လှည့်စားမှုများမှာ ရုပ်ပိုင်းဆိုင်ရာ ပတ်ဝန်းကျင်မှ ဖြစ်ပေါ်စေသည်။
ဥပမာအားဖြင့် ရေ၏ ရုပ်ပိုင်းဆိုင်ရာ ဂုဏ်သတ္တိများ ကြောင့်ဖြစ်သည်။
ဇီဝကမ္မပိုင်း လှည့်စားမှုသည် မျက်လုံး၌သော်လည်းကောင်း မြင်သည့်လမ်းကြောင်း၌သော်လည်းကောင်း ဖြစ်ပေါ်တတ်၍ နမူနာအားဖြင့် အမြင်အာရုံကို သီးသန့်လက်ခံသော အမျိုးအစားကို အလွန်အကျွံ လှုံ့ဆော်ခံရမှုအကျိုးမှ ဖြစ်ပေါ်စေသည်။
စိတ်အမြင်အာရုံမှ လက်ခံနားလည်လိုက်သော လှည့်စားမှုမှာ 'အလိုအလျောက် ကောက်ချက်ဆွဲမှု' ၏ ရလဒ်ဖြစ်ကာ ဤလှည့်စားမှုမှာ လူအများ အသိများဆုံးအရာများ ဖြစ်နိုင်ပေသည်။
ရောဂါကြောင့်ဖြစ်သော အမြင်ဆိုင်ရာ လှည့်စားမှုသည် ဇီဝကမ္မဆိုင်ရာ အမြင်တစ်ခုကို နားလည်လက်ခံသည့် ယန္တယားစနစ်တွင် ရောဂါ၏ ပြောင်းလဲမှုများမှ ပေါ်ပေါက်လာသည်။
(စိတ်အာရုံထွေပြားချောက်ခြားခြင်း၊ အပြင်တွင် တကယ်မရှိဘဲ စိတ်၌ ရှိသယောင် မြင်နေခြင်း) အမြင်ပိုင်းဆိုင်ရာနှင့် ၎င်းပါဝင်ပတ်သတ်သည့် များစွာသောအာရုံပိုင်းဆိုင်ရာ လှည့်စားမှုကို စစ်ဆေးမှုများ၊ ပြတ်တောက်သွားသော လက်/ခြေ (ကို ရံခါ ပြန်ရ၊ ပြန်ခံစားရ သည်ဟု ထင်မြင်သော) ရောဂါ (phantom limb syndrome) ၊ schizophrenia ကဲ့သို့သော စိတ်ပိုင်းဆိုင်ရာ မူမမှန်မှုများကို ပြန်လည်ပြုစု ပျိုးထောင်ပေးရာတွင် အသုံးချနိုင်ကြသည်။
DeCastro, Thiago Gomes; Gomes, William Barbosa (2017-05-25). "Rubber Hand Illusion: Evidence for a multisensory integration of proprioception". Avances en Psicología Latinoamericana. 35 (2): 219. doi:10.12804/revistas.urosario.edu.co/apl/a.3430. ISSN 2145-4515. King, Daniel J.; Hodgekins, Joanne; Chouinard, Philippe A.; Chouinard, Virginie-Anne; Sperandio, Irene (2017-06-01). "A review of abnormalities in the perception of visual illusions in schizophrenia". Psychonomic Bulletin & Review. 24 (3): 734–751. doi:10.3758/s13423-016-1168-5. ISSN 1531-5320. ပြခန်း ကိုးကား *။
ဆယ့်နှစ်ရာသီဖွဲ့ ပေါင်းချုပ်သည် ၁၉၆၂ ခုနှစ်တွင် ဟံသာဝတီပုံနှိပ်တိုက်က ထုတ်ဝေသော၊ လှသမိန် စုဆောင်းတည်းဖြတ်သည့် ၁၇၉ မျက်နှာပါ စာအုပ် ဖြစ်သည်။
ခေါင်းစဉ်အပြည့်အစုံမှာ မြန်မာ့စာပေသမိုင်းဝင် ရှေးစာဆိုတော်များ၏ ဆယ့်နှစ်ရာသီဖွဲ့ ပေါင်းချုပ် ဖြစ်သည်။
အကြောင်းအရာ အက္ခရာဗန္ဓ၊ သဒ္ဒအလင်္ကာတို့၌ ကျွမ်းကျင်လိမ္မာလှသော ကဗျာကဝိတို့က ဩကာသလောက၏ ငေးမောအံ့ဩဖွယ် ကောင်းသော ရာသီအလှအပကို မြန်မာ့လများ ဖြစ်ကြသော တန်ခူးမှစ၊ တပေါင်းထိ ဆယ့်နှစ်လ တစ်လချင်းစီဝယ် စုံစေ့အောင် ဖော်ကျူးထားသည်။
ရှေးခေတ်ကတည်းက ကျော်ကြားထင်ရှား ကဗျာစာဆိုတော်များ၏ လက်ရာများကို မပျောက်ပျက်စေရန် စုစည်းထားခြင်း ဖြစ်သည်။
ဆယ့်နှစ်ရာသီဖွဲ့ စာဆိုရှင်များ နဝဒေး (၈၅၀ ခန့်)နရပတိစည်သူလက်ထက် ဦးအောင်ကြီး ဦးယာ မယ်ခွေ ဦးကြင်ဥ ဘိုးသူတော်ဦးမင်း မဟာအတုလမင်းကြီး လူဦးမင်း ဉာဏ်ဝန်ကြီးဦးဖြေ ဦးပုည ဖိုးဝဇီရ ဦးကြော့ ဦးဖက် ကင်းဝန်မင်းကြီး ပါဝင်သော ကဗျာအမျိုးအစားများ ပိုဒ်စုံရတု အဖြည့်ခံရတု လူးတား အဲချင်း လေးချိုး သဖြန် လွမ်းချင်း ခွန်းထောက် တေးထပ် ရှစ်ဆယ်ပေါ်တေးထပ် တေးရိုး တေးတွဲ့ မှာတမ်း သံပေါက် စည်တော်သံ လေပြေ ညည်းချင်း လေးချိုးသဖြန် ကိုးကား Category:မြန်မာ စာအုပ်များ။
225px|Sander illusion ဆန်းဒါ လှည့်စားမှု (သို့) ဆန်းဒါ အနားပြိုင်စတုဂံ () သည် ဂျာမန် စိတ်ပညာရှင် ဖရီးဒရစ်ခ်စ် ဆန်းဒါ ၁၉၂၆တွင် ဖော်ပြခဲ့သော အမြင်ဆိုင်ရာ လှည့်စားမှုတစ်ခုဖြစ်သည်။
သို့သော်လည်း ဤသည်ကို မဲ့သယူး လခစ်ရှ် (Matthew Luckiesh) က ၎င်း၏စာအုပ် 'အမြင်ဆိုင်ရာ လှည့်စားမှုများ : အကြောင်းရင်းများ၊ ဂုဏ်သတ္တိများနှင့် အသုံးချခြင်း' (Their Causes, Characteristics, and Applications) တွင်ဖော်ပြထားသည်။
ဘယ်မှ အနားပြိုင်စတုဂံကို ထက်ဝက်ပိုင်းထားသော ထောင့်ဖြတ်မျဉ်းသည် ညာမှ အနားပြိုင်စတုဂံကို ထက်ဝက်ပိုင်းသည့် ထောင့်ဖြတ်မျဉ်းထက် အတော်ကိုပို၍ ရှည်နေသည်ဟု ထင်ဟန်ရှိသည်။
သို့ရာတွင် အလျားနှစ်ခုစလုံးမှာ အတူတူပင်ဖြစ်သည်။
References ကဏ္ဍ:အမြင်ပိုင်းဆိုင်ရာ လှည့်စားမှုများ။
ဂျပန် ဂီတအဖွဲ့ ထို့အပြင် အဖြစ်လူသိများ အတိုကောက်ဖြစ်ခဲ့သည် အုပ်စု 2016 ခုနှစ်တွင်စတင်ခဲ့သည် အဖွဲ့ဝင်များ အမည်အမည် (ဂျပန်ဘာသာစကား)အမည် (အင်္ဂလိပ်ဘာသာစကား)အရောင်မွေးနေ့သွေးအမျိုးအစားကို့ရိုန်ころんColonကောင်းကင်ပြာBဆတိုမိさとみSatomiပန်းရောင်ABနနမော့ရိななもり。Nanamoriခရမ်းရောင်Aရူတ်るぅとRootအဝါရောင်Oဂျယ်ジェルJelလိမ္မော်သီးAရိအိနု莉犬Rinuအနီရောင်B ဂီတအလုပ်စာရင်း တစ်ခုတည်းဂီတ (Single) 苺色夏花火 (Ichigo-iro natsu hanabi) すとろべりーはろうぃんないと (Strawberry halloween night) クリスマスの魔法 (Christmas no mahō) Strawberry Nightmare マブシガリヤ (Mabushigariya) スキスキ星人 (Sukisuki Hoshibito) 大宇宙ランデブー (Dai uchū Rendezvous) အယ်လ်ဘမ် 2019 - すとろべりーらぶっ! (Strawberry love) 2020 - すとろべりーねくすとっ! (Strawberry next) Mini အယ်လ်ဘမ် 2019 - すとろべりーすたーと (Strawberry start) အခြားဂီတ StrawberryPrinceForever ကိုးကား ပြင်ပလင့်များ တရားဝင်ဝက်ဘ်ဆိုက် ကဏ္ဍ:ဂျပန်ဂီတအဖွဲ့များ။
သန်းဖေလေး သည် မြန်မာနိုင်ငံသား အဆိုတော်၊ သရုပ်ဆောင်နှင့် ဒါရိုက်တာတစ်ဦးဖြစ်သည်။
ဘဝအကျဉ်း သန်းဖေလေး ခေါ် ဦးသန်းဖေကို ၁၉၃၇ ခုနှစ် ဇန်နဝါရီလ ၃ ရက်နေ့၌ ဖခင် ဦးမောင်စန်း ခေါ် ဦးထွန်းမောင်နှင့် မိခင် ဒေါ်တင်မေတို့က ရန်ကုန်မြို့၊ ကျောက်မြောင်းရပ်တွင် မွေးဖွားသည်။
မွေးချင်းညီအစ်ကို သုံးယောက်အနက် အထွေးဆုံးသားဖြစ်ပြီး ငယ်နာမည်မှာ မောင်သန်းဖေဖြစ်သည်။
ဖခင်ဖြစ်သူသည် ရန်ကုန်ဂေဇက် အင်္ဂလိပ်သတင်းစာတိုက်၌ အလုပ်လုပ်၍ မိခင်ဖြစ်သူသည် လက်မှုပညာလုပ်ငန်းလုပ်ကိုင်သည်။
သန်းဖေလေးသည် အရိုးကုန်း မြူနီစီပယ်ကျောင်းတွင် သူငယ်တန်း၌ စတင်ပညာသင်ယူသည်။
ရေကျော် မက်ဒသစ် အထက်တန်းကျောင်းတွင် တက္ကသိုလ်ဝင်တန်းအထိ အထက်တန်းပညာ ဆက်လက် သင်ယူခဲ့သည်။
ထို့နောက် ဝါသနာပါသော ဂီတလောကသို့ ခြေချ ဝင်ရောက်သည်။
သန်းဖေလေးသည် ၁၉၅၂ ခုနှစ်၌ တယောကိုပါ ရေးသားသော ' မမြင်နိုင်တဲ့မီး ' သီချင်းဖြင့် ဝင်ဒါမီယာ ကရက်ဆင့် အသံလွှင့်ရုံမှ သီဆိုအသံလွှင့်ရင်း ဂီတလောကသို့ ရောက်ရှိသည်။
' ရွှေမြိုင်ကြည် ' တူရိယာအဖွဲ့မှ တေးသီချင်းများ သီဆိုအသံလွှင့်ခဲ့ရာ ထိုအဖွဲ့၌ သူနှင့်အမည်တူ လူတစ်ယောက်ရှိနေသဖြင့် သန်းဖေလေးဟု အမည်ပြောင်းလိုက်ရာမှ သန်းဖေလေး အမည်ဖြင့် ဂီတလောကတွင် ထင်ရှားကျော်ကြားခဲ့သည်။
သန်းဖေလေးသည် ၁၉၅၃ ခုနှစ်တွင် ကာကွယ်ရေးဝန်ကြီးဌာန စစ်ရုံးချုပ် ဗဟိုမှတ်ပုံတင်ဌာန၌ အရပ်သားစာရေးအဖြစ် စတင်အမှုထမ်းသည်။
၁၉၅၆ ခုနှစ်တွင် ဂီတစာဆို ဘိုကလေးမြင့်မောင် ၏ မေတ္တာဇာတ်လမ်း ၊မောင်လွမ်းပြေ ၏ အပေါင်းသင်္ချာ မင်းသမီး ၊ ညီမလေးရယ် စိုးရိမ်မိတယ် သီချင်းများဖြင့် အောင်မြင်ကျော်ကြားလာခဲ့သည်။
၁၉၅၈ ခုနှစ်တွင် ကာကွယ်ရေးငွေစာရင်း ဝန်ရုံးမှ အင်းဝဘဏ်သို့ ပြောင်းရွေ့အမှုထမ်းသည်။
တစ်ဖက်မှလည်း တေးသီချင်းများဆက်လက်သီဆိုအသံလွှင့်ခဲ့ရာ လေရူးမလေး မိမိမော် ၊ ငယ်ကချစ်တော့ မမေ့သာသည် ၊ ကြာလေလေ ဝေးမှာစိုးတယ် ၊ လောင်းရိပ်မိသော ပန်းကလေး သီချင်းများဖြင့် ပို၍ ထင်ရှားကျော်ကြားသည်။
အနုပညာလမ်းခရီး သန်းဖေလေးသည် အဆိုတော် ကိုသန်းလှိုင်၊ စန္ဒရားလှထွတ်တို့နှင့်အတူ တေးသီချင်းများ သီဆိုအသံလွှင့်ခဲ့သည်။
'သီတဂူ တူရိယာအဖွဲ့' ကို ကိုသန်းလှိုင်နှင့်ပူးတွဲ၍ ဦးဆောင်ဖွဲ့စည်းသည်။
ကိုယ်တိုင် သီဆိုအသံလွှင့်ခဲ့သော တေးသီချင်းအပုဒ် (၁၀၀) ခန့်​ရှိပြီး ကိုယ်တိုင်တေးသီချင်း အပုဒ် ၂၀ ခန့်ရေးသားခဲ့သည်။
သန်းဖေလေးသည် ၁၉၆၂ ခုနှစ်တွင် ဒါရိုက်တာ မင်းသား တင်ညွန့် ရိုက်ကူးသော ရန်သူ့ကျော့ကွင်း ရုပ်ရှင်ဇာတ်ကား၌ မင်းသား ရွှေဘ၊မင်းသမီး သင်းသင်းလဲ့ တို့နှင့်တွဲဖက်ကာ ရုပ်ရှင်လောကသို့ စတင်ဝင်ရောက်သည်။
နောင်ဂျိန်ဖူးစာ ဇာတ်ကားတွင် မင်းသမီး ခင်သန်းနု နှင့်တွဲဖက်ကာ ခေါင်းဆောင်မင်းသားအဖြစ် ပါဝင်သရုပ်ဆောင်ခဲ့သည်။
တတိယအရွယ်၏ ဒုတိယဝေဒနာ ၊ ပဲခူးဆား စသည်ဖြင့်ရုပ်ရှင်ဇာတ်ကားများ၌ ပါဝင်သရုပ်ဆောင်ခဲ့ရာ ၁၉၈၀ ပြည့်နှစ်ဝန်းကျင်တွင် ရုပ်ရှင်ဇာတ်ကားပေါင်း (၂၅၀) ခန့်ပါဝင်သရုပ်ဆောင်ခဲ့သည်။
ကိုယ်တိုင် ပထမဆုံးဒါရိုက်တာအဖြစ် ' မရယ်ပါနဲ့လွမ်းနေတယ် ' ရုပ်ရှင်ဇာတ်ကားကို ရိုက်ကူးခဲ့သည်။
သန်းဖေလေးသည် ခေတ်အဆက်ဆက် ရိုက်ကူးခဲ့သော ရုပ်ရှင်ဇာတ်ကားမြောက်မြားစွာ၌ မင်းသား၏ညီအစ်ကိုအဖြစ်လည်းကောင်း၊ သူငယ်ချင်းအဖြစ်လည်းကောင်း ဟာသနှင့်သဘာဝနေရာမှ လိုရာအားဖြည့်ပေးခဲ့သော အနုပညာရှင်တစ်ဦးအဖြစ် ကျွမ်းကျင်စွာပါဝင်သရုပ်ဆောင်ခဲ့သည်။
သန်းဖေလေးသည် ရုပ်ရှင်လောကတွင် ဟာသနှင့်သဘာဝ သရုပ်ဆောင်အဖြစ် နှစ်အတန်ကြာရပ်တည်နေစဉ် တေးသီချင်းများကိုလည်း ဆက်လက်သီဆိုထုတ်လွှင့်သည်။
တစ်ခေတ်တစ်ခါက ကျော်ကြားခဲ့သော တေးသံရှင်ဦးမြကြီး သီဆိုခဲ့သည့် မခင်နှင်းဆီ ၊ မခင်နှင်းဆီရဲ့နှင်းဆီ ၊ မခင်နှင်းဆီရဲ့ဇာတ်သိမ်း ၊ မခင်နှင်းဆီသို့ပေးစာ သီချင်းများကို မြန်မာ့ရုပ်မြင်သံကြားမှ သီဆိုဖျော်ဖြေသည်။
ကျွန်တော်နှင့် ကိုမြကြီး ခေါင်းစဉ်ဖြင့် ဦးမြကြီး၏တေးသီချင်းများကို ပြန်လည်ဆန်းသစ်သီဆိုပြီး တေးစီးရီးခွေ ထုတ်လုပ်သည်။
ဗီဒီယိုလောကတွင် ဗီဒီယိုဇာတ်ကားပေါင်း (၁၀၀) ခန့်ရိုက်ကူးခဲ့ရာတွင် ဒါရိုက်တာ၊ သရုပ်ဆောင် အဖြစ်ပါဝင်သည်။
၁၉၉၅ ခုနှစ်တွင် ထိုစဉ်က အတွင်းရေးမှူး ၁ ဗိုလ်ချုပ်ခင်ညွန့် လာရောက်ကြည့်ရှု သော ရုပ်ရှင်စိန်ရတု ပြဇာတ်တွင် စစ်အစိုးရအား ဆန့်ကျင်သော စကားလုံးအား ပြဇာတ်ဇာတ်ဝင်ခန်းတွင် ထည့်သွင်း ပြောဆို သရုပ်ဆောင်မိသဖြင့် အနုပညာ လုပ်ကိုင်ခွင့် တနှစ် ပိတ်ပင်ခံခဲ့ရသည်။
ဘဝနိဂုံး အဆိုတော်၊ ရုပ်ရှင် နှင့် ဗီဒီယိုသရုပ်ဆောင်၊ဒါ​ရိုက်တာ​အဖြစ် နိုင်ငံအဝန်းထင်ရှားကျော်ကြားခဲ့သော သန်းဖေလေးသည် ၂၀၀၁ ခုနှစ်၊မတ်လ ၁၀ ရက်နေ့၌ ရန်ကုန်မြို့တွင် ကွယ်လွန်သည်။
ကွယ်လွန်ချိန်တွင် ဇနီး ဒေါ်နုနုရီနှင့် သားတစ်ယောက်၊ သမီးတစ်ယောက် ကျန်ရစ်သည်။
ကိုးကား မြန်မာ့စွယ်စုံကျမ်းနှစ်ချုပ်(၂၀၀၂) ကဏ္ဍ:မြန်မာ အမျိုးသား အဆိုတော်များ ကဏ္ဍ:မြန်မာ ရုပ်ရှင် ဒါရိုက်တာများ။
ဝ အမျိုးသားပါတီ () သည် မြန်မာနိုင်ငံရှိ နိုင်ငံရေးပါတီတစ်ခု ဖြစ်သည်။
သမိုင်းကြောင်း ဝ အမျိုးသား စည်းလုံးညီညွတ်ရေးပါတီ၊ ဝ ဒီမိုကရက်တစ်ပါတီ နှင့် ဝလစ်ဘရယ် ဒီမိုကရက်တစ်တိုးတက်ဖွံ့ဖြိုးရေးပါတီတို့ ပူးပေါင်း၍ ဝ အမျိုးသားပါတီ အဖြစ် ပူးပေါင်း တည်ထောင်ခဲ့ပြီး ပြည်ထောင်စု ရွေးကောက်ပွဲ ကော်မရှင်က ၂၀၂၀ ပြည့်နှစ် ဧပြီ ၂ ရက်နေ့တွင် ပါတီအဖြစ် မှတ်ပုံတင်ခွင့်ပြုခဲ့သည်။
ကချင်အမျိုးသားပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
ပယ်ဖျက်ခြင်း ကချင်အမျိုးသားပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
မွန်ညီညွတ်ရေးပါတီ () သည် မွန်ပြည်နယ် အခြေစိုက် နိုင်ငံရေးပါတီ ဖြစ်သည်။
​ နိုင်ငံရေးအဖွဲ့ ဖြစ်ပြီး အင်္ဂလိပ်ဘာသာဖြင့် Mon Unity Party- MUPဟု လူသိများသည်။
မွန်အင်အားကြီးနှစ်ပါတီ ပေါင်းစည်းထားသည့် မွန်ညီညွတ်ရေးပါတီသည် ပါတီဝင်အင်အား တစ်သိန်းနီးပါးရှိပြီး မွန်ပြည်နယ်၊ ကရင်ပြည်နယ်၊ တနင်္သာရီ၊ ရန်ကုန်၊ ပဲခူး စသည့်တိုင်းဒေသကြီးများ၌ ပါတီရုံးခွဲများ ရှိသည်။
https://www.bbc.com/burmese/burma-53550199 ပါတီ ဖွဲ့စည်းပုံ မွန်ညီညွတ်ရေးပါတီတွင် ဗဟိုကော်မတီဝင် ၁၄၀ ဦးရှိပြီး ၎င်းတို့ထဲမှ ဗဟိုအလုပ်အမှုဆောင်ကော်မတီဝင် ၅၉ ဦး၊ ဥက္ကဋ္ဌအဖွဲ့လေးဦး၊ အတွင်းရေးမှူးအဖွဲ့ ခြောက်ဦးတို့ ဖြင့် ဖွဲ့စည်းထားသည်။
သမိုင်းကြောင်း ၂၀၁၉ ခုနှစ် ဇူလိုင်လ ၁၁ ရက်နေ့တွင် မွန်ညီညွတ်ရေးပါတီကို မွန်ဒေသလုံးဆိုင်ရာ ဒီမိုကရေစီပါတီ နှင့် မွန်အမျိုးသားပါတီတို့ ပူးပေါင်း၍ ပါတီတစ်ခုတည်းအဖြစ် ဖွဲ့စည်းခဲ့သည်။
မွန်ဒေသလုံးဆိုင်ရာဒီမိုကရေစီပါတီ၊ မွန်အမျိုးသားပါတီ နှင့် မွန်နိုင်ငံရေးစိတ်ဝင်စားသည့်သူများ ပူးပေါင်းပြီး မွန်ညီညွတ်ရေးပါတီအမည်ဖြင့် ပြောင်းလဲဖွဲ့စည်းရန် ရွေးကောက်ပွဲကော်မရှင်ထံသို့ ၂၀၁၈ ခုနှစ်၊ ဒီဇင်ဘာလအတွင်းက လျှောက်ထားခဲ့ခြင်းဖြစ်သည်။
http://mizzimaburmese.com/article/56942 ပါတီမှတ်ပုံတင်ခြင်း နိုင်ငံတော်စီမံအုပ်ချုပ်ရေးကောင်စီက အသစ်ဖွဲ့စည်းခဲ့သော ပြည်ထောင်စုရွေးကောက်ပွဲကော်မရှင်က ၂၀၂၃ ခုနှစ် ဇန်နဝါရီလ (၃၁)ရက်နေ့တွင် နိုင်ငံရေးပါတီများအနေဖြင့် အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၄ ခုနှစ်၊ စက်တင်ဘာလ ၉ ရက်နေ့တွင် မှတ်ပုံတင်အမှတ် (၅၂) ဖြင့် ခွင့်ပြုခဲ့သည်။
၂၀၂၀ ရွေးကောက်ပွဲ ဝင်ပြိုင်မှု မွန်ညီညွတ်ရေးပါတီမှာ ပြီးခဲ့သည့် (၂၀၂၀) ပြည့်နှစ်အထွေထွေရွေးကောက်ပွဲတွင် မဲဆန္ဒနယ်မြေပေါင်း (၄၅) နေရာ၌ ဝင်ရောက်ယှဉ်ပြိုင်ရွေးကောက်ခံခဲ့ပြီး မဲဆန္ဒနယ်မြေ (၁၂) နေရာ အနိုင်ရရှိခဲ့သည့် တိုင်းရင်းသားအခြေပြု နိုင်ငံရေးပါတီတစ်ခုဖြစ်သည်။
၂၀၂၅ ရွေးကောက်ပွဲ ဝင်ပြိုင်မှု မွန်ပြည်နယ် အခြေစိုက် မွန်ညီညတ်ရေးပါတီ (MUP) အနေဖြင့် လာမည့် ရွေးကောက်ပွဲနှင့် ပတ်သက်ပြီး ပါတီဗဟို အစည်းအဝေးအား ပြီးခဲ့သည့် ဩဂုတ်လ (၁၇) ရက်နေ့က ကျင်းပပြုလုပ်ခဲ့ပြီး၊ ထို အစည်းအဝေးမှ ရွေးကောက်ပွဲဝင်ရောက်ယှဉ်ပြိုင်ရန် ဆုံးဖြတ်ခဲ့ခြင်းဖြစ်ကြောင်း ပါတီဗဟို တာဝန်ရှိသူတစ်ဦးက ပြောကြားသည်။
၎င်းကဆက်လက်ပြီး “မွန်ညီညွတ်ရေးပါတီအနေနဲ့က မွန်ပြည်နယ် (၁၀) မြို့နယ်လုံးမှာ ရွေးကောက်ပွဲဝင်ရောက်ယှဉ်ပြိုင်သွားမှာမဟုတ်ဘဲ၊ နိုင်နိုင်ခြေများတဲ့ မြို့နယ်တွေလောက်မှာဘဲ ရွေးကောက်ပွဲဝင်ရောက်ယှဉ်ပြိုင်သွားမှာပါ” ဟု ပြောကြားသည်။